## El Consell aprova l’oferta d’ocupació pública de Ferrocarrils de la Generalitat de 2024 que inclou 15 places

*** Les places corresponen a Metrovalencia i TRAM d’Alacant per a llocs de regulador, atenció al viatger i manteniment
* En la convocatòria es reserven dos llocs a persones amb discapacitat o diversitat funcional**

El Ple del Consell ha aprovat el decret pel qual s’establix l’oferta d’ocupació pública de Ferrocarrils de la Generalitat Valenciana (FGV) corresponent a 2024 i que inclou un total de 15 places.

Els llocs de treball corresponen a Metrovalencia i TRAM d’Alacant i es distribuïxen de la manera següent: sis reguladors de circulació, tres agents de l’Oficina d’Atenció al Viatger, tres oficials de manteniment i tres tècnics de manteniment.

La cobertura dels llocs corresponent a esta oferta es farà efectiva en els processos selectius que es convocaran per part d’FGV.

En estos processos es prevoran les mesures d’adaptació i accessibilitat necessàries perquè les persones amb diversitat funcional puguen fer les proves que s’establisquen, en condicions concordes amb la seua situació i en termes d’igualtat amb la resta de les persones aspirants.

Al seu torn, es prendran les mesures necessàries per a fer efectiva la igualtat entre dones i hòmens, de conformitat amb les previsions de la Llei orgànica 3/2007, de 22 de març, per a la igualtat efectiva de dones i hòmens.

D’estes 15 places, dos corresponen a torn restringit a persones amb discapacitat o diversitat funcional, en concret dos dels llocs d’agent de l’Oficina d’Atenció al Viatger.

Fecha: 15/04/2025